ma 14.6. klo 5:25 Tietopalvelut Toimitilat\nSivut:277 [ Edellinen 1 ...3 4 5 6 7 8 ...277 | Seuraava ]\nFED 4.5.2010 18:32\tvastaus nimelle: Gosplan Inc.\n> > Olen tässä ketjussa esitellyt perusteluja miksi ne\n> > korot pysyvät mielestäni nollan tuntumassa\n> > vuoden ajan.\n> Kyllä, tiivistettynä perustelusi kuului:\n> "siksi että velallinen voi poliittisella päätöksellä\n> itse määrätä korot nollaan ja pitää ne siellä\n> vuosikausia vaikka joutuu samalla ottamaan lisää\n> velkaa jo entisten korkojenkin maksuun".\nVelallinen ja velkoja yhdessä. Velalliset: Kreikka, Portugali, Espanja... Velkojat: Saksa, Ranska,...\n> Lievensit tätä toki toteamalla loppuun etteivät ne\n> korot voi sentään ihan ikuisesti alhaalla pysyä mutta\n> tuommoisen 20v asuntolainan maksuajan nyt ainakin.\nNäin en sanonut.\nVieras 4.5.2010 18:33\tvastaus nimelle: FED\nTaitaa nimimerkki FED elellä tynnyrissä, niin ihmeelliset jutut ja 'argumentit'.\nK-Ville 4.5.2010 19:59\tvastaus nimelle: Vieras\nKaikki on mahdollista nyt,voi jopa euroalue hajota ja maat ottavat vanhat valuuttat käyttöön, korot on markoissa aivan muuta kun nyt.\nNäyttää jopa todennäköiseltä parin vuoden tähtäimellä että euro haudataan, niin valtavat velat on kaikilla ja taloudet niin erillaisia että euro ei vaan toimi.\nRam 4.5.2010 20:06\tvastaus nimelle: CaseAce\nNeuvokaa tietämättömälle, miten noista kuvaajista näkee, että korkot eivät lähde nousemaan lähiaikoina?\nbokeh 4.5.2010 20:14\tvastaus nimelle: Ram\n> Neuvokaa tietämättömälle, miten noista kuvaajista\n> näkee, että korkot eivät lähde nousemaan lähiaikoina?\nErikoisempi 'tekninen analyysi' - viivoitin ja kynä.\nVedetään suora kuvaaja johonkin suuntaan, ja tuossa se sitten olisi vaakasuora.\nSamaa 'teknistä analyysiä' voi käyttää myös DOW-käppyrään. Sillä saadaan helposti selville, että dow tulee rikkomaan 14000 pistettä joskus kesäkuussa 2011. Ainakin näin karkeasti, silmämääräisesti, ilman viivoitinta ja kynää.\nViestiä on muokannut: bokeh 4.5.2010 20:16\nCapt. Anorexia 4.5.2010 20:20\tvastaus nimelle: Ram\nNuo käppyrät määräytyvät paneelipankkien (jatkossa Pulju) keskinäisen kaupankäynnin perusteella ja Reuterts (jatkossa Tuutti) ottaa hommasta snap shotin kerran pankkipäivässä.\nNyt iivili keskuspankki (jatkossa Palju) hämmensi soppaa isomallakin soppakauhalla lainaamalla Puljuille rahaa äärettömästi ohjauskoron hinnalla (1%) vuueksi.\nSitä nyt ihan äärettömästi menny, mutta 442 000 000 000 ny kuiteskin.\nTuo laina tuprahtaa kesäkuun lopussa ja jos Palju ei sävellä jatko-osaa Törsärin Masurkka:an niin rahaliikenteen suunta kääntyy päinvastaiseksi.\nEli Paljusta tulee sieni joka imee rahaa Puljuista.\nNäin ollen lyhyen rahan lyhyt reuna lähtee nousemaan ja terveen järjen mukaan kaikki lyhyet korot nousee ohjauskoron yläpuolelle, nythän siellä on vain lyhyiden korkojen pitkä reuna, siitä seitsemästä etiäppäin.\nMOPO = Strategia\nXO = Maukas viina\nRam 4.5.2010 20:23\tvastaus nimelle: bokeh\n> Samaa 'teknistä analyysiä' voi käyttää myös\n> DOW-käppyrään. Sillä saadaan helposti selville, että\n> dow tulee rikkomaan 14000 pistettä joskus kesäkuussa\n> 2011. Ainakin näin karkeasti, silmämääräisesti, ilman\n> viivoitinta ja kynää.\nErinomaista! Täytyykin laittaa heti huomenna kaikki liikenevä raha USA:n pörssiin. :-)\nRam 4.5.2010 20:29\tvastaus nimelle: Capt. Anorexia\nNo niin, hetken jo pelkäsin että todellisuus on rikki, mutta eihän se ollutkaan. ;-)\nEli kyllä ne käyrät voivat tehdä heti huomenna yhtä äkilliset liikkeet kuin vaikkapa OMX Helsinki teki loppuvuodesta 2007. Muistelen että palstalla laskeskeltiin silloinkin tulevia voittoja "viivoitin ja kynä" -menetelmällä, mutta eihän se lopulta ihan niin mennytkään. Karhu ärjäisi, ja varhaiseläke siirtyi eteenpäin.\nSama pätee euriboriin. Jos pankit tulevat huomenna siihen tulokseen, että laitetaanpa keskinäisen luotonantoon taas pikkuisen riskilisää, niin euriborit jatkavat muutaman viime päivän tangentin suuntaan.\nKeskuspankin markkinaliikkeet voivat tietenkin luoda markkinoille myös niukkuutta ja ajaa omalta osaltaan korkoja ylöspäin. Ja jos se sen sijaan jatkaakin "masurkan soittoa", se pitää korot hetken alhaalla, mutta saa ennen pitkää huomata, että loput markkinaosapuolet alkavat lähteä pois tanssilattialta yksi toisensa jälkeen. Ne alkavat siis pyytää korkeampaa korkoa lainoilleen keskuspankista riippumatta, koska arvioivat valuuttaan liittyvän riskin aiempaa korkeammaksi.\nViestiä on muokannut: Ram 4.5.2010 20:36\njumase 4.5.2010 20:46\tvastaus nimelle: Ram\nEi korot voi nousta ennenkuin talous nousee. Ja kun talous nousee, niin palkat nousee eikä nousevilla koroilla ole niin suurta merkitystä.\nEi ku... hetkinen euro-alueen talous ei ole koskaan ollut niin suuren epävarmuuden edessä kuin viimeisten viikkojen aikana ja silti markkinakorot ovat kääntyneet nousuun. Itse asiassa melko reippaaseen sellaiseen verrattuna viime kuukausien liikkeisiin.\nEi kyllä systeemi on nyt rikki. Johan tämä asia on täällä käsitelty moneen otteeseen ja korot eivät yksinkertaisesti voi nousta jos asuntovelallisella on pienikin pelko perseessä, että oma työpaikka ja palkankorotukset eivät ole turvattuja sen 30-vuoden lainan juoksuajaksi.\nmriver 4.5.2010 23:13\tvastaus nimelle: FED\nJa EKP seuraa valuuttapakoa passiivisena sivusta?\nLainat eekeinä, varat taaloina ja euriborit lähellä nollaa - ja tästäkin hyödyn kerää asuntovelallinen! Brilliant!\nJoskus on hyvä palata talouden perustotuuksien pariin - niitä kuin ei Lauriloiden höpinät ja erilaiset käppyrät miksikään muuta - ja yksi tärkeimmistä on se, että ylivelkaantuminen aina johtaa kriisiin. Ja kriisissä huonoimmassa asemassa ovat velalliset. Kun maksun aika tulee rahasta on pulaa - muutenhan näitä kriisejä ei edes syntyisi.\nKultaporsas 4.5.2010 23:21\tvastaus nimelle: mriver\n> Ja EKP seuraa valuuttapakoa passiivisena sivusta?\n> Lainat eekeinä, varat taaloina ja euriborit lähellä\n> nollaa - ja tästäkin hyödyn kerää asuntovelallinen!\nJoten voi ottaa lisää velkaa? Saahan asuntovelkaakin vastaan jo pikavippejä? ;)\nsaska 4.5.2010 23:25\tvastaus nimelle: Kultaporsas\nNyt taisi ikuinen nousu hiipua tälläkin rintamalla VarmaVoittajaa lukuunottamatta, joka taitaa tehdä niitä bisneksiä reittä pitkin.\ndeadpixel 5.5.2010 1:59\tvastaus nimelle: FED\n> Kiitos Kreikka!\n> Kiitos demokratia!\nHarvinaisen huono trolli tai todella tyhmä ihmisraukka ylisuuren velkakuorman alla.\nKoska usko ja luottamus markkinoilla euron arvoon alkaa vedellä viimeisiä ainut keino puolustaa valuuttaa ja estää pääomapako on ...\n.. NOSTAA KORKOTASOA.\ndeadpixel 5.5.2010 2:03\tvastaus nimelle: Gosplan Inc.\nSuuntaa saa kuukauden mittarilla...\nYlöspäin nuo hapuilevat. Eipä tuossa enää ole kohta ohjauskorollakaan mitään merkitystä kun swappaillaan vitosen korolla.\nFED 5.5.2010 8:07\tvastaus nimelle: FED\n> Kreikan ja muiden velkaisten euromaiden talous ei\n> lähde käyntiin ilman nollakorkoja. Lisäksi Kreikan\n> saama hätälaina on euribor sidonnainen. Myös\n> mahdolliset tulevat hätälainat tulevat olemaan\n> euribor sidonnaisia. Hätälainat ovat äärimmäisen\n> äänestäjä-epäystävällisiä. Näiden seikkojen takia\n> EKP:n on pakko pitää ohjauskorkonsa alhaisena vielä\n> monta monituista vuotta. Euroina en tulevaisuudessa\n> suurta rahapottia pitäisi. Megatrendinä tulee olemaan\n> heikkenevä euro. Suomelle loppupeleissä ihan ok.\n> tilanne. Vahva vientimaa saa tästä sotkusta\n> loppuenlopuksi aimo hyödyn.\nEi tainnut kovin moni ymmärtää tätä avausviestiäni. En todellakaan puhunut tässä mistään päivätason heilunnasta. En edes pienestä riskilisän kasvamisesta. Puhuin siitä, että EKP on pakoitettu nyt pitämään korkotaso nollan tuntumassa johtuen mm. Kreikan tilanteesta. Koko nykyinen talousjärjestelmä romahtaisi jos Kreikka, Portugali, Espanja ja Italia defaulttaisi. Hätälainat eivät ole äänestäjien suosiossa ja johtuen niiden euribor sidonnaisuudesta, on jo senkin takia euriborit pidettävä alhaisena. Alhaisella euribor tasolla talous saadaan käyntiin, eikä ainakaan kovin montaa uutta hätälainaa tarvita. Eli tämä on se syy miksi korkotaso on nyt junnattu tuonne lattiaan. Ei se sitä tarkoita, etteikö voitaisi lyhyimmissä koroissa nousta hieman, mutta reilusti alle 2% pysytään vielä monta vuotta. Ja tiedän, että tämä on rohkea väite.\nJa kyllä. Euron heikkeneminen, pienimuotoinen valuuttapako, "parhaiden" euromaiden sisäinen inflaatio... nämä on vain kestettävä. Jotku näistä hyötyy (suomalainen asuntovelallinen, vientiteollisuus), jotkut kärsii (suuren europotin päällä istujat...)


Pohjalliset | Peten Suutari - verkkokauppa\nKenkien istuvuutta ja mukavuutta voi parantaa pohjallisilla. Voit valita lämpöpohjalliset kylmälle säälle tai lisäraikkautta tuovat, kosteutta siirtävät tai viilentävät pohjalliset lämpimille keleille. Pehmeyttä askeleeseen saadaan vaimentavilla materiaaleilla, esimerkiksi geelipohjallisilla. Tukipohjallisilla voidaan helpottaa ja ehkäistä jalan virheasentoja.\nMeiltä löydät edullisen ja kattavan valikoiman korkealaatuisia pohjallisia.\nVerkkomyymälän ja suutariliikkeen valikoima ja hinnoittelu voivat poiketa toisistaan. Jos et löydä sopivaa tuotetta nettimyynnistä, ota yhteyttä, niin katsotaan, miten ratkaisemme asian. Neuvomme sinua mielellämme ja autamme valitsemaan juuri sinun tarpeisiisi sopivat laadukkaat tuotteet. Tervetuloa myös paikan päälle liikkeeseemme.\nBergal Magic Step Gelpad päkiätyyny\nNK1917 GELAir pohjallinen\nBergal Magic Slip Stop Gelpad päkiätyyny\nBergal Magic Heel Gel kantatyyny\nBergal Magic Comfort Gelpad päkiätuki\nBama Gel Impact - iskua vaimentava kantatyyny\nBama Famoos Kids - sammaltäytteinen pohjallinen\nBama Soft Step Kids - leikattava pohjallinen\nBama Exquisit - nahkapohjallinen\nNK1917 Comfort tukipohjallinen


(22.8.03) Vain menestyvä yritys työllistää, sakottamalla ei työllisyys parane - Uutiset - MTV.fi\nJulkaistu 22.08.2003 13:43\nKokoomuksen puheenjohtaja Ville Itälä vaatii kirjoituksessaan hallitukselta toimia työttömyyden vähentämiseksi ja yritysten toimintaedellytysten parantamiseksi.\nItälä, VilleSuomen yrittäjät julkistivat alkuviikosta tietoja yrityksien tilinpäätöksistä vuodelta 2002. Suomalaisyrityksille kuuluu kokonaisuutena onneksi edelleen kohtuullisen hyvää. Liikevaihto kasvoi ja vakavaraisuus parani entisestään. Valitettavasti ei kuitenkaan aivan viime vuosien tahtiin. Mainos\nTyöllisyyden parantuminen kulkee käsikädessä yrityksiemme kunnon kanssa. Tosiasia on, että suomalaiset yritykset ja yrittäjät ovat viime vuosina uudet työpaikat luoneet. Palkkauspäätökset on tehty yrityksissä ympäri Suomea. Tavoite 100 000 uuden työpaikan luomisesta vaatii terveitä pk-yrityksiä. Hallituksen ensimmäinen budjettiesitys on nyt julkaistu. Valitettavaa on, että hallitus ei tunnu ottavan talousennusteita vakavasti eikä ryhdy todellisiin toimenpiteisiin työllisyyden kohentamiseksi. Tehottomaksi osoittautuneeseen aktiivisen työvoimapolitiikan pakettiin laitetaan nyt sosialidemokraattien ehdoilla taas lisäpanostuksia. Sen sijaan olisi pitänyt tehdä sellaisia toimia, jotka vaikuttavat suoraan aitojen työpaikkojen syntyyn. Tällainen keino olisi ollut mm. työnantajien sivukulujen alentaminen. Hallitus on selkeästi unohtamassa hallitusohjelmassa olevan lupauksensa työvaltaisten alojen palkkojen sivukulujen huojennuksista.Kun tähän lisätään hallituksen päättämättömyys yrittäjien osinkoverotusta ja sukupolvenvaihdoksia koskevissa asioissa, lisääntyy yrittäjien epävarmuus tulevaisuudesta entisestään. Samanaikaiset puheet irtisanomissakosta taas saattavat olla todella tuhoisia. Uhkakuva lisäkustannuksista ei kannusta yrityksiä uusien työntekijöiden palkkaamiseen. Työllisyytemme kivijalka on pienissä ja keskisuurissa yrityksissä. Yritykset ajautuvat todellisiin vaikeuksiin, jos ne velvoitetaan maksamaan työntekijöille useiden kuukausien palkka korvaukseksi irtisanomisesta. Pienimmät saattavat jopa kaatua. Irtisanomissakkoa on perusteltu Eurostatin vertailulla työnantajalle koituvista irtisanomiskustannuksista eri maissa. Arvion mukaan esimerkiksi Saksassa kustannukset ovat kuusi kertaa korkeampia kuin Suomessa. Saksassa työnantajan onkin neuvoteltava yritysneuvoston kanssa sosiaalisuunnitelma, jonka osana sovitaan irtisanottaville maksettavasta irtisanomisrahasta.Tämä malli saattaisi johtaa yhä laajempaan vuokratyövoiman käyttöön ja epätyypillisien työsuhteiden lisääntymiseen. Ei kai se voi olla palkansaajienkaan etu? Ehdottajilta unohtuu myös oleellinen seikka; maissa, joissa irtisanomisen korvaukset ovat korkeampia kuin Suomessa, ovat vastaavasti työttömyys- ja sosiaaliturvaverkot paljon heikompia. Työttömyysturvaa ja irtisanomissuojaa ei voi siis erottaa toisistaan vaan rehellisyyden nimissä vertailut on tehtävä kokonaispakettina. Vallitsevassa taloustilanteessa yritysten tulevaisuuden usko on keskeinen tekijä, jota ei saa heikentää. Työllisyystilanteemme ei kestä tällaisia tarpeettomasti luotuja epävarmuustekijöitä. Hallituksen pitäisi nyt rivakasti luoda toimenpiteillään luottamusta ja pitkäjännitteisiä toimintamahdollisuuksia. Yrityksien tulee voida suunnitella tulevaisuutta ilman että tarvitsee odottaa hallituksen ratkaisuja.Muutenkin yrittäjyyttä todellisesti tukevat toimet puuttuvat Jäätteenmäen/Vanhasen hallituksen alkutaipaleelta melkein kokonaan. Vouhkattu yrittäjyyden politiikkaohjelma on oikeastaan sisällöltään lähes sama kuin Kokoomuksen vaatimuksesta käynnistetty edellishallituksen yrittäjyyshanke. Myös tuloksia tuli.Kiitostakin toki täytyy antaa. Hallituspuolueet ansaitsevat tunnustuksen siitä, että nyt päätettiin ALV-liukumasta eli siitä, että pieni yritys ei heti 8500 euron liikevaihdon ylitettyään joudu maksamaan täyttä 22 prosentin arvonlisäveroa. Lopullinen malli on vielä auki, mutta hyvä jos toteutuu. Tässäkin jäi tosin parannettavaa; liukuman ulkopuolelle jätettiin maatalousyrittäjät. Jälleen pyyhkäistiin yksi asia maton alle, selvitykseen. Matto vaan on pian niin kuhmurainen, että siihen kompastuu vikkeläjalkaisinkin. Ville Itälä, puheenjohtaja, Kansallinen Kokoomus rp.


Julkaistu 22.05.2015 07:15\nAinakin Etelä-Savon ammattiopistosta kerrotaan ylpeästi, että heidän koulussaan valmistuu tänä keväänä ”Suomen paras automaalaaja”. Kyseessä on Panu Rytkönen, joka voitti kultaa Taitajien SM-finaalin automaalaussarjassa.– Yläasteella tein valinnan, että haluan opiskella automaalausta. Luin lehtijuttuja alasta, ja se vaikutti kiinnostavalta. Mainos (uutinen jatkuu alla)\nPanu luki ammattiopintojen ohella myös ylioppilaaksi. Nyt kevään juhlien jälkeen hän aikoo tehdä töitä, ennen kuin armeijan harmaat kutsuvat alkuvuodesta 2016. Kaksoistutkintoaan Panu aikoo juhlia sukulaisten parissa. ”Ei hirveen isosti”, hän sanoo. Automaalauksen Taitaja-kilpailuissa hän pääsi näyttämään taitojaan kolmena päivänä: ensimmäiseksi oli vuorossa auton keulan pohjustus ja maalaus ja sen raidoittaminen, sitten oli muovin korjausta ja lopulta häivytysmaalausta. Mutta mistä alun perin lähti idea opiskella juuri automaalausta eikä perinteisempää autonkorjausta tai -asennusta?– Siinä maalauksessa näkee oman käden työnsä niin hyvin, Panu vastaa. Panun oma auto, Fiat Punto, on vielä saanut olla rauhassa maalaukselta – mutta moottoripyöränsä hän on maalannut punaisesta siniseksi koululla. Marjaana Wikman\nPoliisi tutkii: Minne isä ja poika katosivat?


Osaamisen arviointi - TAMK\nAsiantuntija- ja kehittämispalvelut/\nYksilöllinen osaamisen arviointi\nMitkä ovat yrityksesi henkilöstön vahvuudet ja kehittämistarpeet? Tarjoamme menetelmiä, joiden avulla voit kehittää työyhteisösi tuloksellisuutta ja hyvinvointia.\nThomas-analyysillä kartoitetaan henkilön vahvuudet ja kehittymistarpeet peilaten niitä organisaation ja yksilön tarpeisiin. Analyysi tuo uusia näkökulmia muun muassa johtamiseen, muutoksen hallintaan, tiimien rakentamiseen sekä tuloksekkaan vuorovaikutuksen kehittämiseen.\nThomas-analyysi antaa arvokasta tietoa ihmisten käyttäytymisestä erilaisissa olosuhteissa, esimerkiksi reagoinnissa erilaisiin johtamis- ja muutostilanteisiin. Se auttaa ymmärtämään, millaiset tekijät ohjaavat ihmisten sisäisiä motivaatioita, mikä on heidän kommunikointityylinsä ja luontainen lähestymistapansa vuorovaikutustilanteissa. Analyysin avulla pystytään kartoittamaan henkilön vahvuudet ja kehittymistarpeet peilaten niitä organisaation ja yksilön tarpeisiin.\nThomas-järjestelmä on maailman eniten käytetty työpsykologinen analyysi, joka on käytössä 60 eri kielellä, Suomessa jo yli 500 organisaatiossa. Analyysillä on vahvat teoriaperusteet ja muun muassa Englannin psykologiliiton sertifikaatti sekä Ruotsin psykologiliiton menetelmien luotettavuuden hyväksyntä. Analyysillä on myös selkeät eettiset pelisäännöt ja siihen kuuluu aina muun muassa henkilökohtainen palautekeskustelu. Kyseessä on siis analyysi, ei testi.\nThomas-järjestelmän yleisimmät käyttöalueet\nJohtamistyylien arviointi ja kehittäminen, erilaisten yksilöiden johtaminen\nKoulutus- ja kehityssuunnitelma\nKehityskeskustelu: tuloksekas vuorovaikutus\nRyhmänmuodostus ja yhteistyön kehittäminen, erilaisuuden haasteet työyhteisöissä\nRekrytointi: ulkoiset ja sisäiset valinnat\nMonissa yrityksissä ja organisaatioissa on saatu hyviä kokemuksia analyysimenetelmästä. Se on auttanut ihmisten erilaisuuden ymmärtämisessä ja huomioimisessa, henkilövalintojen tekemisessä sekä johtamisen, muutoksen hallinnan, yhteistoiminnan, tiimien rakentamisen ja tuloksekkaan vuorovaikutuksen kehittämisessä.\nHenkilökohtaisen Profiilin Analyysi (HPA)\nTarkoitus: Henkilön luontaisten käyttäytymispiirteiden selvittäminen\nKäyttöalueet: Henkilöresurssien arviointi organisaation kaikilla tasoilla\nHenkilökohtaisen Työn Analyysi (HTA)\nTarkoitus: Työssä vaadittavien käyttäytymispiirteiden selvittäminen\nKäyttöalueet: Työn vaatimusten ja henkilökohtaisten ominaisuuksien (HPA) yhteensovittaminen\nTarkoitus: Ryhmän tavoitteellisen toimintatapaprofiilin määrittäminen\nKäyttöalueet. Ryhmän muodostaminen ja ryhmän kehittäminen\nTutustu Thomas-analyysiin tarkemmin sivulla www.thomasinternational.net.\nTarjoamme yksilöllistä osaamisen arviointia, jossa arvioidaan henkilön opintojen ja työkokemuksen tuottama osaaminen tietyltä aihealueelta. Organisaatiot voivat hyödyntää osaamisarvioita henkilöstön tehtävien uudelleen järjestelyssä.\nOsaamisarviossa arvioidaan henkilön opintojen ja työkokemuksen tuottama osaaminen valitulta aihealueelta sekä arvio siitä, minkä tasoisiin tehtäviin hän ao. ammattialalla soveltuu. Arvio tehdään erikseen opintojen ja työkokemuksen tuottamasta osaamisesta. Organisaatiot voivat hyödyntää osaamisarvioita henkilöstön tehtävien uudelleen järjestelyssä.\nEurooppalainen ja kansallinen taso\nEU on julkaissut eurooppalaisten tutkintojen yleisen viitekehyksen European Qualification Framework (EQF) ja Suomen opetushallinto on laatinut sitä vastaavan kansallisen tutkintojen ja muun osaamisen viitekehyksen (NQF). TAMK on kehittänyt osaamisen arviointijärjestelmänsä tätä viitekehystä soveltaen.\nTAMKin arviointijärjestelmä tuottaa arvioitavalle henkilölle osaamisarvion, jossa hänen osaamisensa rinnastetaan edellä mainittujen viitekehysten tasoihin. Opintojen ja työkokemuksen tuottama osaaminen arvioidaan erikseen.\nHenkilöillä on mahdollista täydentää osaamisarvioitaan osaamisen kehittymisen myötä.\nTAMK ylläpitää antamistaan osaamisarvioista rekisteriä, josta henkilöillä on mahdollista saada käyttöönsä ajantasainen osaamisarvionsa pdf-dokumenttina.\nJos olet TAMKin kumppani, ota yhteyttä omaan avainasiakashenkilöösi.


Suojaudu taudeilta lisäämällä vastustuskykyä - Sammalmaja\n03.11.2020 | Energinen keho\nAamulla vein lapseni päiväkotiin kävellen, niin kuin minulla nykyisin on tapana. Työnsin rattaita kirpsakassa syysaamussa, koira jolkutteli vierellämme ja katseli korvat höröllään puistikon nurmella hyppelehtiviä variksia. Hengittelin sisään ja ulos, sisään ja ulos. Annoin puhtaan ilman virrata keuhkoihini, koko kehooni.\nSamalla sisääni virtasi kaasuseoksen (jota ilmaksi kutsutaan) mukana lukematon määrä home-itiöitä, bakteereja, viruksia, mahdollisia allergeeneja ja vesihöyryä. Otin pikkuruiset, näkymättömät hyvinvointini rakentajat ilolla vastaan, tukeakseni vastutustuskykyä.\nImin kaiken itseeni, tiedostaen luonnon monimuotoisuuden, sen hyvää tekevän vaikutuksen. Lapsikin hengitteli, puhalteli viileään ilmaan höyryhaituvia. Suorastaan tunsin, kuinka vastustuskyky sisälläni sai uutta ravintoa hengittämästäni ilmasta. Kohisten se virtasi päästä jalkoihin, saaden minut tuntemaan oloni terveeksi ja vahvaksi.\nKuinka voin luottaa omaan vastustuskykyyni?\nPäiväkotiin saavuttuamme, tuttu täti oli vastassa pahoitellen hetkellistä vajetta hoitajien määrässä. Pian kuulemma saataisiin se paikattua; hankalaa tämä syksy kun kaikki sairastavat. Lapset ja aikuiset. Pöpöt tarttuu ja sitten vielä Korona, kaikkihan tästä kärsii. Kun tää aika on tämmönen.\nKerroin että meillä ollaan oltu tosi terveitä. Lapsikin on sairastanut vuoden aikana vaan yhden flunssan. Itse olen ollut terveenä siitä saakka, kun aloin käydä säännöllisesti hermoratahieronnassa muutama vuosi sitten, ja lopulta päädyin myös opiskelemaan tuota tehokasta hoitomuotoa.\n”Älä nyt mainitte, äkkiä koputtamaan puuta!” huudahti hoitotäti ja kiirehti kattamaan aamupalapöytää. Koputtelin etusormella päiväkodin eteisen puista naulakkoa, ja passitin lapsen käsien pesulle.\nOman pääni sisällä jäin miettimään että kyllä, luotan edelleen siihen että kehoni toimii. Se on tasapainossa ravintoaineiden suhteen, ja pyrin monin eri tavoin lisäämään luonnollista vastustuskykyä.\nLisää vastustuskykyä luonnossa liikkumalla.\nIllalla kävelen koiran kanssa lempipaikkaani lähimetsikköön. Kellahdan kevyesti sammalsänkyyn, silittelen karkeaa poronjäkälämattoa. Unohdun tuijottelemaan puitten latvustoja; kuinka sulavasti ne tanssahtelevatkaan tuulen tahtiin. Kuulen haavan lehtien lempeän liplatuksen, nuuhkin kuivaa kanervaa ja väkeviä suopursuja.\nPoimin suuhuni muutaman pinkeän puolukan, annan syksyn maun levitä kieleltä kitalakeen. Halailen mäntyjä ja painan poskeni karheaa, rauhoittavaa kaarnaa vasten. Hengitän sisääni luontoa, tasapainoa, elämää. Saako sen ääneen sanoa, etten pelkää. Olen itsekin osa tätä kaikkeutta. Vastustuskyky on luonnollinen asia, ja terveyden peruspilari.\nMikä on sinun ajatuksesi omasta terveydentilastasi? Luotatko siihen, että kehosi toimii torjuen tehokkaasti mahdolliset taudinaiheuttajat, tai sairastuttuasi parantaa sinut nopeasti? Onko vastustuskykysi heikko, keskiverto vai oikein hyvä?\nVaikka ”tää aika on tämmönen” jossa ihmisiä suorastaan pelotellaan viruksilla ja määrätään suojautumisohjeita (jotka toki ovat tarpeellisia sosiaalisen kanssakäymisen tilanteissa), niin mieti kuitenkin miltä pohjalta luot päivittäistä hyvinvointiasi.\nEdistätkö vastustuskykyäsi, vai varaudutko vaan suojautumaan pahimman varalle?\nSuojamaskien käyttäminen ja käsien pesu eivät ole vastustuskyvyn kasvattamista. Ne ovat hyviä suojautumiskeinoja.\nÄlä jää pelkästään suojautumiskeinojen varaan, vaan pyri myös lisäämään vastustuskykyä. Luo kehoosi luonnollinen tasapaino, jolloin voit luottaa sen mahdollisimman tehokkaaseen toimintaan myös taudinaiheuttajien pyrkiessä elimistöösi.\nKatso videolta 7 vinkkiä, joita noudattamalla lisäät takuuvarmasti vastustuskykyäsi!\nLue lisää: Heikentääkö huono unen laatu tai vähäinen unen määrä vastustuskykyäsi? Täältä saat neljä erilaista vinkkiä, jotka auttavat sinua matkallasi Höyhensaarille.\nLuo itsellesi onnellinen päivä →


Anna Amnell: joulukuuta 2018\nVielä löytyi kirjoitus Turun kirjamessu-esiintymisestäni\nAmnell on jo iäkäs kirjailija, syntynyt vuonna 1938. Olikin ilo huomata, että hän on julkaissut uuden kirjan. Uusi, aikuisille suunnattu salapoliisikirja Vakoilijoita pikkukaupungissa sijoittuu 1950-luvun Suomeen. Amnell kertoili haastattelussa tarinoita omista muistoistaan 50-luvusta sekä siitä, kuinka menneisyyteen sijoittuva tarina kertoo aina myös jotain nykypäivästä. Hänen romaaninsa päähenkilö on esimerkiksi pakolaisvanhempien lapsi."\nkuva on bloggaajan ottama\nTunnisteet: blogit, dekkarit, dekkarnuortenkirjat, historialliset romaanit, kirja-arvostelut, Kyynärän mittainen tyttö, Vakoilijoita pikkukaupungissa, vanhat kirjailijat\nLähettänyt Amnell, Anna klo maanantaina, joulukuuta 24, 2018\nLähettänyt Amnell, Anna klo torstaina, joulukuuta 20, 2018\nTunnisteet: joulukertomukset, Pako Tallinnaan\nAnna Amnell: Mitä on syventynyt lukeminen? [syventävä] lue koko kirjoitus\nTästä samasta tutkijasta puhuin jo vuonna 2007 Turun kirjamessuilla Suomen Tietokirjailijoitten järjestämässä seminaarissa "Tytöt ja lukeminen" ja olen kirjoittanut usein myöhemmnkin blogissani. On aika toistaa tämä kirjoitukseni/alustukseni.\nUraauurtavassa kirjassaan "Proust ja mustekala" [ vrt myös Proust and the Squid, Guardian 2008) aivotutkija ja kasvatustieteilijä Maryanne Wolf kuvaa lukevan ihmisen aivoissa tapahtuvia muutoksia.\nLähettänyt Amnell, Anna klo lauantaina, joulukuuta 08, 2018\nTunnisteet: aivot ja lukeminen, Maryanne Wolf, syventynyt lukeminen, syventyvä lukeminen\n"Makeasti oravainen Makaa sammalhuoneessansa: Sinnepä ei Hallin hammas Eikä metsämiehen ansa Ehtineet milloinkaan.\nKammiostaan korkeasta Katselee hän mailman piirii, Taisteloa allans' monta; Havu-oksan rauhan-viiri Päällänsä liepoittaa.\nMikä elo onnellinen Keinuvassa kehtolinnas! Siellä kiikkuu oravainen Armaan kuusen äitinrinnas: Metsolan kantele soi!\nSiellä torkkuu heiluhäntä Akkunalla pienoisella, Linnut laulain taivaan alla Saattaa hänen iltasella Unien Kultalaan."\nAleksis Kivi. "Oravan laulu" kirjassa "Seitsemän veljestä".\nAleksis Kivi - Jotain mikä yhdistää suomalaiset.\nOravan kuva: Anna Amnell\nLähettänyt Amnell, Anna klo perjantaina, joulukuuta 07, 2018\nTunnisteet: Aleksis Kivi, kirjailijat, Oravan laulu


Kohti luonnollista kukoistusta ilman myrkkyjä – Presser\n”Yhtään valitusta en ole laajan valikoimamme tuotteista kuullut”, kertoo Esa Jussila, saksalaisen Neudorffin luonnonmukaisia puutarhanhoitotuotteita maahantuovan Esbau Oy:n toimitusjohtaja. ”Usein käy niin, että asiakas kokeilee yhtä tuotetta ja havaittuaan sen oikeasti tehokkaaksi, palaa ostamaan jotain muutakin.”\nYmpäristöystävälliseen Neudorff-tuotevalikoimaan kuuluu sekä ruukkukasveille että parveke- ja puutarhanhoitoon sopivia tuotteita.\nSiinä missä ennen tärkeintä oli esimerkiksi pitää tuholaiset pois keinolla millä hyvänsä, nykyään ymmärretään torjunta-aineiden laajemmat vaikutukset ympäristöön. Jos etanoiden karkotukseen tarkoitettu aine tappaa myös mehiläiset, ei pölytystä tapahdu. Puhumattakaan vaikka päiväkotilasten ja kotieläinten turvallisuudesta muurahaistorjunnan yhteydessä. Yhä useampi kuluttaja haluaa ja vaatii myrkyttömiä tuotteita.\n”Yhä useampi kuluttaja haluaa ja vaatii myrkyttömiä tuotteita.”\n”Kasvien lannoittaminen on alkukesällä kotipuutarhurin tärkein tehtävä”, muistuttaa Esa Jussila, ”keskikesällä keskitytään tuholaisten torjuntaan.”\nNeudorffin ideologia perustuu kokonaisvaltaiseen ympäristöajatteluun ja luonnon kiertokulkuun. Kaikkien tuotteiden raaka-aineet saadaan luonnosta ja ne myös palautuvat luontoon, torjunta-aine saattaa myös maaperään imeytyessään muuttua lannoitteeksi. Edellä mainitun etanakarkotuksen tehotuote Ferramolin raaka-aineena on rautafosfaatti, kun taas parvekeviljelyynkin soveltuvan Azet Bio -tomaattilannoitteen korkea kalium-pitoisuus edistää hedelmien kypsymistä ja mehevöittää makua. Neudorffin tuotanto on sikälikin kestävällä pohjalla, että muun muassa Saksassa sijaitsevien tuotantolaitosten ja kasvihuoneiden sähkö tuotetaan omalla vesi- ja aurinkovoimalla.\n”Kun aloimme vuonna 1984 ajaa luonnonmukaisuuden asiaa ja tuoda tuotteita maahan, jouduttiin Suomen lakipykäliäkin rukkaamaan meidän takiamme”, naurahtaa Jussila, ”paljon on muuttunut niistä ajoista, ja meidän sekä tulevien sukupolvien kannalta hyvä niin.”\nTeksti: Mia Keurulainen • Kuvat: Heidi Töyrylä\nLue lisää vapaa-ajan artikkeleita täältä.


MIKÄ ON LUVA?\nLUVA -koulutus on suunnattu maahanmuuttajille ja vieraskielisille opiskelijoille, joiden tavoitteena on hakea lukioon. Koulutuksen tavoitteena on antaa opiskelijalle kielelliset ja muut tarvittavat valmiudet lukioon siirtymistä varten, joten se soveltuu opiskelijoille, jotka tarvitsevat suomen kielen vahvistamista lukio-opintoja varten.\nMITÄ LUVALLA OPISKELLAAN?\nJokaiselle opiskelijalle laaditaan henkilökohtainen opintosuunnitelma lukuvuoden alussa yhdessä opinto-ohjaajan kanssa. Lukuvuoden opinnot koostuvat kolmesta osasta:\nKesän 2019 haku perusopetuksen jälkeisiin valmistaviin koulutuksiin:\nHae koulutukseen hakuaikana 21.5. – 23.7.2019 sähköisellä lomakkeella www.opintopolku.fi . Haku päättyy 23.7.2019 klo 15.00\nKaikki hakukelpoiset hakijat kutsutaan haastatteluun. Haastattelussa arvioidaan hakijan opiskelutaitoja ja kykyä seurata suomen kielistä opetusta. Lisäksi arvioimme opiskelijan motivaatiota opiskelun suhteen.\nKoulutuksen järjestäjät ilmoittavat opiskelijaksi ottamisen tulokset hakijoille aikaisintaan 2.8.2019. Jos olet antanut s-postiosoitteesi hakulomakkeella, saat tulokset myös s-postiisi. Hakijan on ilmoitettava opiskelupaikan vastaanottamisesta koulutuksen järjestäjälle viimeistään 16.8.2019.\nLUVA-koulutus alkaa torstaina 8.8.2019. Koulutus noudattaa lukion jaksojärjestelmää ja loma-aikoja. Koulutus on kokopäiväistä.\nHae koulutukseen 21.5. - 23.7.2019 osoitteessa www.opintopolku.fi.\n8.4.2019 klo 13.30. LUVA-linjan tutustumistilaisuus kaikille opiskelijoille ja opinto-ohjaajille Leppävaaran lukiolla. (Veräjäpellonkatu 10.)\nRehtori Ismo-Olav Kjäldman p. 050-5699337\nOpinto-ohjaaja Heidi Hyyryläinen p. 046-8773707\n© Leppävaaran lukio 2019


Temen puristustreenit - Voimaforum.fi\nViestiKirjoittaja Teme » Ma Kesä 11, 2007 5:39 am\nAlan pitämään treenipäiväkirjaa puristusvoimaharjoittelustani täällä. Seuraavassa on lyhyt esittely itsestäni.\nOlen Teemu Pohjola, kotoisin Espoosta ja ikää on 27 vuotta. Pääpaino harjoittelussa on grippereillä, mutta myös pinch-nostot olen liittänyt mukaan. Puristusvoimatreenin aloitin hieman yli kaksi vuotta sitten.\nItseltäni puuttuu kokonaan voimailutausta, joten lähtö tapahtui lähes nollasta. Alussa kehitys oli nopeaa ja jo parin viikon kuluttua sain CoC #2 puristimen suljettua oikealla kädellä. Tason lähestyessä kolmosta kehitys hidastui huomattavasti ja nyt jokaisen eteenpäin viedyn millin eteen saa tehdä paljon työtä. Hauskuus lajissa on kuitenkin säilynyt ja kehitystä on kokoajan tullut vaikkakin hitaasti. Iso osa lajin mielekkyyttä ovat olleet Kimmo Kokon järjestämät Rautakoura –kilpailut ja ajatusten vaihto muiden harrastajien kesken. Kisoissa on tullut käytyä heti treenien alkutaipaleelta lähtien ja kannustus on tasosta riippumatta hyvää. Merkittävin saavutus lajin parista on 5.5.2007 Rautakouran MM-kilpailujen yhteydessä Järvenpäässä tehty Ironmindin CoC #3-sertifiointi.\nTämän hetken ennätykset ovat oikealla kädellä 3,38 ja vasemmalla 2,7 (lukemat perustuvat Matti Heiskasen tekemiin mittauksiin). Vasemman käden treeniä tällä hetkellä häiritsee kolme kuukautta sitten grippitreenien yhteydessä kipeytynyt peukalo. Nyt kipua ei enää tunnu, mutta vielä en uskalla sitä täysi painoisesti rasittaa.\nErilaiset pinch-nostot ovat olleet treeneissäni mukana viime syksystä lähtien. Nämä ovat mielestäni vieneet eteenpäin myös grippereiden tasoa. Pinch-nostoista saa myös mukavaa vaihtelua grippereille.\nMuina liikuntaharrastuksina on sulkapallo ja kesäisin myös hieman tennistä.\nViestiKirjoittaja Teme » Ma Kesä 11, 2007 7:29 am\nTässä yhtenä nippuna parin viime viikon treenit:\n#1: 2 x 1\n80mm pinch block: 2x1x25kg\n100mm pinch block: 6x1x25kg, 1x30kg\nYritin lisäksi omaa ennätystä 100mm blockilla (33kg) mutta ei noussut.\nIM pinch block: 1x25kg, 2x3x25kg\nBB pinch block: 1x5x25kg\nRB pinch block: 1x35kg, 1x3x30kg, 1x3x25kg\nBB hub: 4x3x22,5kg\nIM hub: 1x22,5kg (sivuaa ennätystä)\nIM pun. expanderi nauha: 3x20\nKaikin puolin oli hyvä treeni edellisen, torstaina tehdyn, hieman vaisun treenin jälkeen. Etenkin gripperit kulkivat hyvin, mutta myös pinchinki meni ihan mukavasti.\nviilattu #3: 8x1\nTuli heti alkuun kokeiltua eliteäkin, mutta se jäi todella surkeaksi yritykseksi. Siihen nähden olin todella yllättynyt miten hyvin muut gripperit sujuivat. Gripperin asettamiseen pitäisi saada lisää voimaa. Kolmosen saa vielä aseteltua suht hyvin, mutta elite suoritukset tahtoo mennä jo asetus vaiheessa pieleen.\n80mm pinch block: 1x25kg\n100mm pinch block: 7x1x25kg, 1x30kg, 1x33kg (vanha ennätys parani 0,5kg)\nEnnätyksen jälkeen yritin vielä 100mm blockilla (33,5kg) mutta se oli liikaa.\nIM pinch block: 1x25kg, 1x3x25kg\nBB pinch block: 2x3x25kg\nRB pinch block: 2x5x25kg\nHub nostot tuntuivat tänään todella raskailta. Edellisessä treenissä 22,5kg nousi myös IM hubilla, mutta nyt ei viitsinyt turhaan edes yrittää.\nE: muutaman millin päähän jäi\nviilattu #2.5: 9x1\n100mm pinch block: 4x1x25kg\n10mm pinch block: 2x1x15kg, 5x1x20kg\nIM pinch block: 2x5x25kg\nRB pinch block: 1x10x25kg\nBB hub: 4x5x22,5kg\nTänään tuli otettua hieman kevyemmin kuin normaalisti. Grippereillä tuli yritettyä taas alkuun Eliteä, joka sujuikin huomattavasti tiistaita paremmin. Pinch block osuudessa tuli nosteltua hieman myös 10mm blockilla. Kapeassa pinchingissä saan paremmat tulokset painamalla peukalolla blockia etusormen sivua vasten kuin ”normaalilla” otteella. Ne jotka saavat kisoissa parhaita tuloksia kapeaan pinch nostoon, nostavat kuitenkin normaalilla otteella.\nviilattu #3: 7x1\nTuli koitettua varovaisesti myös vasemmalla kädellä joko peukalo kestäisi. Pari toistoa #2-puristimella ja GM1 yritys. Kipua ei ainakaan näin pienessä määrässä vielä tuntunut. Voimat ovat kädestä tauon myötä hieman kadonneet ja tekniikka on hakusessa, mutta eiköhän ne treenatessa palaudu.\n100mm pinch block: 3x1x25kg\n10mm pinch block: 1x20kg, 9x1x22,5kg\nRB pinch block: 1x11x25kg\nHyvä päivä kapeassa pinchingissä. Tulos on edelleen melko vaatimaton, mutta muutama viikko sitten 22,5kg oli vielä ennätykseni.\n100mm pinch block: 5x1x25kg\n10mm pinch block: 1x20kg, 3x1x22,5kg\nIM pinch block: 1x10x25kg\nOlo oli väsynyt ja se näkyi myös tuloksissa. Päätin siten jättää pinch-harjoittelun hieman vähemmälle. Vasemmalla kädellä tuli tehtyä taas tunnustellen muutama sulku #2-gripperillä.\nTo 24.5, Su 27.5, Ti 29.5, Su 3.6 ja To 8.6\nMuuton takia treenit ovat nyt sekaisin. Edellä mainittuina päivinä on tullut tehtyä joitakin yksittäisiä toistoja viilatulla kolmosella ja sen lisäksi muutamia pinch-nostoja. Toivottavasti kohta pääsee normaali rytmiin käsiksi.\nViestiKirjoittaja Teme » Ma Kesä 11, 2007 7:31 am\nKisat Järvenpään puistorockin yhteydessä.\nKeli oli ehken turhan lämmin huippu suorituksille. Pari uutta mielenkiintoista lajia oli kuitenkin mukana, joita oli pakko yrittää: 25kg 80mmx80mm putki ja 85mm 39kg akseli. Putki pysyi ilmassa 19 sekuntia ja akselin sain juuri ilmaan monen yrityksen jälkeen. Lopuksi tuli yritettyä väkisin nostaa akselista 42kg sivuotteella mutta eihän siitä mitään tullut.\nViestiKirjoittaja Tatu Karhu » Ma Kesä 11, 2007 9:36 am\nMie veikkaan Teme että tällä foorumilla aika harva ymmärtää meidän puristusfanien sanastoa kuten,pinch-ote,mm-1,asettelujen nimiä/mitä se käytännössä on.Block,lienee myös kohtuu tuntematon vekotin jne...\nEli jos viitsit lyhyesti selittää mistä on kyse\nJa tervetuloa tiimiin!!\nViestiKirjoittaja Teme » Ti Kesä 12, 2007 6:07 am\nTatu Karhu kirjoitti: Mie veikkaan Teme että tällä foorumilla aika harva ymmärtää meidän puristusfanien sanastoa kuten,pinch-ote,mm-1,asettelujen nimiä/mitä se käytännössä on.Block,lienee myös kohtuu tuntematon vekotin jne...\nKiitos Karhu. Termit olisivat kyllä helpompi selittää kuvien avulla mutta tässä muutama selitys yritys.\nPinch-ote: nipistysote, jolla nostetaan yleensä sileä seinäisiä kappaleita kuten erilaisia blockeja, hubeja ja kiekkoja.\nBlock: Sileä seinäinen palkki, johon kiinnitetään painoja esim. painoankkurin avulla.\nHub: Sileä seinäinen lieriö, jota nostetaan yleensä päältä. Painoa lisätään painoankkurin avulla.\nviilattu gripperi: gripperin kahvan sisäpuolelta viilataan kahvaa pois, jotta liikerata saadaan pitemmäksi.\nmm1(rep): Mash Monster 1 sertifiointi gripperin kopio. Jousi on sama kuin BB Elite puristimesta mutta kahvojen upotus jouseen on jätetty korkeammaksi.\nSiinä muutama treeneissä käyttämäni termi. Joku osaa varmaankin selittää nämä paremminkin.\nViestiKirjoittaja JUUSO- » Ti Kesä 12, 2007 12:21 pm\nHienoa että alat tänne kirjoittelemaan, minä ja moni muukin varmaan odottaa innolla juttuja puristustreeneistä.\nItselläkin ollut tarkoitus ostaa pari gripperiä, mutta rahaa ei ole siihen vielä löytynyt, eikä toisaalta oikeanlaisesta treenistä grippereiden kanssa myöskään ole mitään tietoa.\nViestiKirjoittaja Teme » Ti Kesä 12, 2007 12:38 pm\nJUUSO- kirjoitti: Hienoa että alat tänne kirjoittelemaan, minä ja moni muukin varmaan odottaa innolla juttuja puristustreeneistä.\nLiikkeelle kannattaa lähteä varovaisesti, jos kädet eivät ole tämän kaltaiseen harjoitteluun tottuneet. Grippereillä tulee helposti alkuinnostuksessa yritettyä uudestaan ja uudestaan sellaista jousta mitä ei saa edes lähellekään suljetuksi. Jos heti alussa kipeyttää kädet pahasti niin ne eivät meinaa alkaa kestämään millään treeniä.\nViestiKirjoittaja Teme » Ke Kesä 13, 2007 5:56 am\nviilattu #2.5: 5x1\n10mm pinch block: 7x1x20kg\nBB hub: 10x1x22,5kg\nKädet olivat aivan tiltissä. Tuli tehtyä sunnuntain kisoissa liian monta yritystä akselilla jonka seurauksena kyynärvarsi ja peukalo olivat edelleen hellänä. Nyt täytyy yrittää saada kädet vaan palautumaan.\nViestiKirjoittaja Teme » Pe Kesä 15, 2007 6:14 am\n100mm pinch block: 10x1x25kg\nTuli otettua pienen tauon jälkeen liimauspuristimet treeneihin mukaan. Niillä on hyvä treenata erityisesti peukaloita. Kädet olivat edelleen tukkoiset mutta vähän parempi treeni oli kuin tiistaina.\nViestiKirjoittaja Teme » Ma Kesä 18, 2007 5:47 am\nKisat Järvenpään Voimailijoiden painileirin yhteydessä.\nKeli oli todella hyvä, joka näkyi heti tuloksissa. 42kg akseli 85mm nousi pääliotteella ilmaan ja 25kg 80x80 putki pysyi oikealla kädellä 37s. Putkeen tuli tehtyä tulos myös superiin mutta tulosta en muista. Kisoista kotiin palattua virtaa oli vielä jäljellä, joten oli pakko kokeilla jotakin. 10mm pinch blockiin tuli uusi ennätys 26,25kg. Lisäksi tuli koitettua uutta kettinkiviritystä 80mm pinch blockilla. Ketjuilla tuntuisi saavan mukavan tuntuisen vastuksen pinch nostoihin.\nViestiKirjoittaja Teme » Ke Kesä 20, 2007 5:55 am\nJatkovarrellinen RB330: 5x1\n100mm pinch block: 1x25kg\n100mm pinch block + ketjut: 8x1x30,9kg\nBB hub: 1x30kg (ennätys)\nBB hub + ketjut: 8x1x25,9kg, 4x1x28,4kg\nOli aika ottaa taas gripperitreeniin negatiiviset. Viiden RB330 negatiivisen jälkeen mehut olivat aivan loppu ja päätin palautella parilla #2 sarjalla. Ensimmäistä kertaa olivat ketjut kunnolla pinch-treenissä mukana. Alku kokemukset olivat sen verta hyvät, että kettingit tulevat olemaan myös jatkossa treeniohjelmassa.\nViestiKirjoittaja Teme » Ma Kesä 25, 2007 6:07 am\nMuutamia sulkuja Elite1 ja RB300N puristimilla.\nRautakouran Juhannuskisat Järvenpäässä\nHyvät kisat. Osallistujia oli ihan mukavasti ja muutamissa lajeissa syntyi hyviä taisteluita sijoituksista. Uudessa kanttirauta 22kg lajissa oli tyytyminen neljänteen sijaan eron synnyttä toiseen ja kolmanteen sijaan vasta toisessa uusinnassa. Tuntui jo käsittämättömältä miten kolme henkilöä teki samat tulokset ensimmäisellä yrityksellä, mutta kun vielä ensimmäisessä uusinnassakaan eroa ei saatu syntymään. Putki 80x80 lajiin uusi ennätys 40s ja superiin 57s. Lisäksi sain nostettua laatta 20,2kg ilmaan, josta olen tyytyväinen vaikka parhaimpien tulokset ovat vielä kaukana.\nViestiKirjoittaja Teme » Ti Kesä 26, 2007 6:08 am\nviilattu #2.5: 6x1\n80mm pinch block: 2x25kg\n10mm pinch block: 1x20kg, 2x22,5kg, 1x26,25kg\n100mm pinch block + ketjut: 1x28,4kg, 1x30,9kg, 1x33,4kg\nGripperit ei nyt kulje mutta pinchinki näyttää paremmalta. 10mm pinch blockilla tuli yritettyä uutta ennätystä 26,75kg mutta ei aivan noussut.\nKeskiviikkona olisi taas Rautakourakilpailut Järvenpäässä, jonka takia tuli tehtyä hieman kevyempi treeni. Keliksi on luvattu sateista mutta se ei toivottavasti haittaa, koska paikalla on katos. Ilmankosteus saattaa jopa auttaa saamaan paremman pidon kisavälineistä. Aluksi oli tarkoitus jättää nämä kisat väliin mutta paikalle on tulossa niin hyvää porukkaa, että pakkohan sinne on mennä.\nViestiKirjoittaja Teme » To Kesä 28, 2007 6:29 am\nKisat Järvenpään rantapuistossa\nKisoissa tuli käytyä ja vaikka ilma ei ollut parhaimmasta päästä hyviä tuloksia tuli. Puristustesteriä tuli koitettua pitkästä aikaa ja tuloksena 89kg. Grippereissä #3 meni luottokorttiasetuksesta ja vaakaan sain uuden oman ennätyksen 132kg eli Rautakoura Gripmasteriin (= testeri, vaaka, gripperi yhteistulos) sain uudeksi omaksi ennätykseksi 347kg. Mielenkiintoisimpana lajina oli kuitenkin laatta 5mm, josta tuloksena 32kg (vanha oma ennätys 30kg). Samassa lajissa Matti Heiskanen nosti 34,25kg, joka on pitkään tavoiteltu uusi lajiennätys. Oli hienoa olla näkemässä ennätyksen syntyä.\nViestiKirjoittaja Teme » Ma Heinä 02, 2007 6:24 am\nviilattu #3: 1x1\n100mm pinch block: 4x25kg, 1x30kg\n10mm pinch block: 4x20kg, 1x22,5kg\nNormaalia lyhyemmät treenit, jotta sunnuntaina pääsisi normaaliin treenirytmiin takaisin. Lauantaina on tarkoitus vielä mennä pelaamaan tennistä, joka myös hieman rasittaa otetta.\nviilattu #2.5: 3x1\n80mm pinch block: 1x22,5kg\n100mm pinch block: 1x25kg, 4x26,25kg, 1x26,25kg 10s pito\n10mm pinch block: 4x20kg, 2x22,5kg, 2x25kg, 1x26,75kg (ennätys)\n10mm pinch blockilla tuli taas ennätys. Lisäksi 25kg nousi ns. normaalilla otteella. Grippereissä on ongelmana tällä hetkellä, että sormet meinaavat jäädä asettamisen jälkeen lukkoon. Loppupuristus kyllä kulkee, jos vain tietyn kohdan yli pääsee. Tähän on varmaankin osittain syynä aiempaa kovempi pinchinkitreeni.\nViestiKirjoittaja Teme » Ke Heinä 04, 2007 6:21 am\n17mm kuristettu Elite: 3x1\n80mm pinch block: 3x25kg\n100mm pinch block: 3x25kg, 3x27,5kg\n10mm pinch block: 3x20kg\nPäätin kokeilla miten kuristetut gripperit kulkevat. Kuristuksessa gripperi esijännitetään esimerkiksi letkunkiristimen avulla valmiiksi tiettyyn aukeamaan. Huomasi hyvin etten ole tätä pitkään aikaan harjoitellut. Puristuksesta puuttuu se räjähtävyys jota kuristettuihin tarvitaan. Paras tulos kuristetuissa on noin puolen vuoden takaa Super Elite 18mm asetuksesta.\nViestiKirjoittaja Teme » Pe Heinä 06, 2007 6:07 am\n#2: 5x5 NS\n80mm pinch block: 1x5x25kg\n100mm pinch block: 4x5x25kg\nRB 100mm pinch block: 1x5x20kg\nRB hub: 5x5x20kg\nGrippereillä tein ainoastaan palauttavaa sarjaa #2:lla ns. no set -asetuksesta. No set -asetuksessa suoritus tehdään kokonaisuudessaan puristavalla kädellä, eikä toisella kädellä saa auttaa edes asetuksen ottamisessa. Lisäksi koitin paria uutta Barabanin otetyökalua: RB hub ja RB 100mm pinch block. Molemmat ovat hyviä treenivälineitä. RB hub on hieman vaikeampi nostaa kuin aiemmin treeneissä käyttämäni BB hub mutta helpompi kuin IM hub.\nViestiKirjoittaja Teme » Ma Heinä 09, 2007 6:22 am\n#3 (3,38 ): 1\n#3 1x1, 1x6, 1x5, 1x3\nSecret Weapon: 1\n80mm pinch block: 1x25kg, 1x30kg, 1x36,25kg (ennätys)\n100mm pinch block: 1x30kg, 1x33,5kg, 1x34kg, 1x34,5kg, 1x35kg, 1x36,25kg (ennätys)\n10mm pinch block: 3x20kg, 2x22,5kg\nBB hub: 1x20kg, 1x25kg, 1x30kg\nTreeneissä oli mukana kaksi muutakin puristusvoimailuharrastajaa: Tony Hartonen ja Jupe Jääskeläinen. Kumma juttu miten paljon sillä on vaikutusta tuloksiin kun muita on paikalla. Aluksi grippereillä sivusin vanhaa ennätystä saamalla erittäin jäykän #3 puristimen suljetuksi. Tämän jälkeen 100mm pinch blockilla uusi ennätys 36,25kg. Vanha ennätys oli 33kg. Sama tulos oli pakko nostaa myös 80mm blockilla, joka ylitti vanhan ennätyksen 1,25kg:lla. Lopuksi tuli vielä kokeiltua hieman toistoja Jupen #3 gripperillä: muutaman minuutin palautuksilla meni 6, 5 ja 3 sarjat noin tuuman asetuksesta.\nViestiKirjoittaja Teme » Ke Heinä 11, 2007 6:26 am\n76mm hub (m): 30kg\n76mm hub (k): 35kg\n85mm hub (m): 30kg\n85mm hub (k): 3x5x25kg, 36,25kg, 37,5kg, 25kg 10s pito\n25mm akseli: 12,5kg, 17,5kg, 2x20kg, 21,25kg, 22,5kg, 25kg\n100mm pinch block: 1x5x25kg\nGripperitreenit alkoivat #3.5 yrityksellä, joka jäi noin 3mm vajaaksi. Viime viikolla sormia vaivannut ”lukkiutuminen” oli kadonnut ja pääsi kunnolla yrittämään mutta voimat loppuivat kesken. Pääpaino treeneissä tällä kertaa oli kuitenkin viidessä uudessa pinch -välineessä. Uusia hubeja oli neljä: kahdella eri halkaisijalla korkeampi (k) ja matalampi (m) versio. Yhdellä harjoituskerralla ei kaikkiin ehtinyt tehdä kunnollista ennätystä, mutta 85mm korkeammalla versiolla tuli enemmän koiteltua rajoja: 37,5kg nousi vielä hieman ilmaan.\nLopuksi tuli aloitettua treenit itselle heikossa 25mm akselilla. Olin jo pidemmän aikaa toivonut saavani tämän kaltaisen harjoitusvälineen, jossa pätkä akselia on kiinnitetty levynpäälle jolloin nosto tapahtuu aivan sormien päillä. Alkuun tuntui, ettei akselista voi nostaa yhtään mitään, mutta lopulta tekniikkaa löytyi sen verran, että 25kg irtosi maasta. Tämä laji on sen verta suuri heikkous, että tulosta on pakko saada ylöspäin.\nViestiKirjoittaja Eero » Ke Heinä 11, 2007 10:58 am\nTeet varmasti paljon lihas huoltoa käsille ? Mitä kaikkea ja koska ?


Kolumni: Suomi-kiekon pelastajat | Jääkiekko | Iltalehti.fi\nKolumni: Suomi-kiekon pelastajat\nTorstai 11.10.2012 klo 17.00\nSuomen kaukaloissa on enemmän lahjakkuutta kuin koskaan ennen 2000-luvulla, kirjoittaa Sasha Huttunen.\nTapparan Aleksander Barkov on poikkeuksellinen lahjakkuus. (TUOMO TENHUNEN / NPI)\nSuomi-kiekko eli 2000-luvulla pelossa. Taidokkaiden nuorten tuleminen oli loppunut.\nLeijonilla oli Mikko Koivu ja Tuomo Ruutu (kumpikin s. 1983), mutta sittemmin suomalaisista ei ollutkaan enää mihinkään. Merkittävät NHL-varaukset loppuivat.\nKriitikot sanoivat Nuori Suomi -liikkeen pilanneen kilpailun. Harrastaminen oli voittanut huippu-urheilun.\nPelko oli todellinen. "Leijonat ei enää ikinä voita mitään."\nMutta sitten tuli Mikael Granlund.\nGranlund (s. 1992) muutti Kärppien sopimusrikkomuksen seurauksena Oulusta Helsinkiin ja HIFK:hon. Avauskaudellaan 18-vuotias teki 40 ottelussa 43 pistettä. Seuraavalla kaudella hän voitti SM-kullan - ja ilmiömäisen MM-kullan Bratislavassa.\nSuomi-kiekko oli pelastettu. Alkoi uusi kultainen aika.\nKriitikot varoittivat, että samaan virheeseen kuin vuonna 1995 ei ole varaa. Ei saa laiskistua. Ei saa lopettaa töitä.\nViime kevään koti-MM-turnauksesta ei tullut kultaa - mutta tuli kahdeksan miljoonan euron rahallinen voitto. Kalervo Kummola lupasi siirtää rahat nuorten kiekkoiluun. Kummola palkkaa 25 uutta valmennusosaajaa lapsille, mahdollisimman kattavaan verkostoon koko Suomessa.\nIhailtava päätös kritisoidulta Kummolalta.\nEi Suomi - me mediassa mukaan lukien - alentunut MM-kullan huumassa kuin Granlundin kuluttamiseen.\nGranlund on onnekseen matkannut Atlantin toiselle puolelle. AHL-ura Houston Aerosissa alkaa kahden päivän kuluttua ja NHL-ura alkaa samalla kuin NHL-kausi alkaa.\nSuomen taidokkaimmalla puolustajalla Sami Vatasella (s. 1991) on Anaheim Ducksissa samoin.\nGranlundin ja Vatasen lähteminen Suomesta ei tarkoittanut kaiken nuoren taidon lähtemistä. Suomen kaukaloissa on enemmän lahjakkuutta kuin koskaan ennen 2000-luvulla.\nEilen illalla sain ihailla Espoon Tapiolassa Aleksander Barkov juniorin liikkeitä kiekon kanssa. 17-vuotias tapparalainen on nuorempi kuin Suomen ensimmäinen MM-kulta. Nuori Suomi ei pilannut ainakaan häntä.\nKookas Barkov on kiekon kanssa rauhallinen kuin sirkuskarhu. Hän ei hätäile. Suuren vastuun Tapparassa ottanut Barkov alusti poikittaissiirrollaan 3-3-maalin ja aloitusvoitollaan 4-3-voiton.\nKauden alku on ollut huima. Hän tekee parhaillaan enemmän pisteitä kuin Granlund teki HIFK:ssa.\n- Pelaan omilla vahvuuksillani. Toki aina saa pelata paremminkin, Barkov kommentoi.\n- On tämä kai ihan hyvin 17-vuotiaalle.\nBarkov luetteli tavoitteekseen nuorten MM-turnauksen ja mahdollisimman korkean varausnumeron NHL:ään kesällä 2013.\nTapparan vastustaja Blues on jo itsessään malli nuorten kasvattamiselle. Espoon seuratuin on 17-vuotias Juuso Ikonen. Nopea Ikonen on aloittanut kauden kolmella maalilla.\nHänen kanssaan pelannut 19-vuotias Miro Aaltonen laukoi Bluesin toisen maalin. Aaltosen saamasta vastuusta kertoo, että hän oli ottelun ratkaisseessa aloituksessa Barkovin kanssa.\nIkosen isä on Bluesin historian ensimmäinen kapteeni Juha Ikonen. Bluesin suhtautuminen nuoriin on muuttunut kokonaan sitten isä-Ikosen aikojen. Silloin he eivät saaneet mahdollisuutta espoolaisten edustuksessa. Eilen Bluesin paidassa kiekkoili kahdeksan Espoossa kiekko-oppeja hankkinutta.\nTaidokkuutta riittää kaikkialla Suomessa. Porissa pelaa Joel Armia (s. 1993). Pasilassa Teuvo Teräväinen (s. 1994). HIFK:lla on Granlundin nuorempi veli Markus Granlund (s. 1993). Ismo Lehkosen poika Artturi Lehkonen (s. 1995) osoitti luonnetta muuttamalla Turusta Kuopioon aloittaakseen ammattilaisuran. Päätös oli rohkea. Perhe seurasi Savoon auttaakseen poikaa.\n1990-luku on kasvattanut sittenkin Suomi-kiekolle uudet tähdet. Seuraavaa MM-kultaa - eikä seuraavaa Teemu Selännettä - tarvitse odottaa 16 vuotta.\nBarkov junior varmistaa sen.


Ympäristövaikutus | FiCom\nICT energiatehokkuuden apuna\nICT-alan oma energiankulutus on viime vuosina kasvanut. Energiankulutuksen kasvusta huolimatta tietoyhteiskunnan tuotteiden ja palveluiden tehokas käyttö kaikilla yhteiskunnan sektoreilla pienentää huomattavasti yhteiskunnan kokonaisenergiankulutusta ja parantaa ekotehokkuutta.\nVirtuaalikokous työmatkustamisen tilalle\nMatkustamista edellyttävien kokousten korvaaminen virtuaalikokouksilla pienentää yritysten hiilidioksidipäästöjä. Ympäristövaikutusten lisäksi virtuaalineuvottelupalveluiden hyötykäyttö säästää työntekijöiden aikaa ja pienentää matkustuskuluja.\nICT-laitteiden viilentämiseen tai laittetilojen lämmittämiseen kuluu paljon energiaa. Luovat ratkaisut mm. hukkalämmön hyötykäytöstä pienentävät toiminnan kokonaisenergiankulutusta. Esimerkiksi konesalien muodostamaa lämpöä voidaan uusiokäyttää kunnan kaukolämpöverkossa. Myös konesalien älykkäällä ilmastoinnilla ja tilaratkaisuilla saavutetaan suuria energiasäästöjä.\nEtätyö säästää aikaa, energiaa ja hermoja\nKiinteän toimiston ulkopuolella, kotona tai muussa etäpisteessä tehtävässä työssä käytetään hyväksi tietoliikenneyhteyksiä työnantajayrityksen tietoverkkoon. Säännöllisesti tehtävä etätyö pienentää liikkumisesta aiheutuvia ympäristöhaittoja ja matkustuskuluja sekä vähentää ruuhkia.\nÄlyliikenne pyrkii kasvattamaan liikennejärjestelmän palvelukykyä ja väylänpidon tuottavuutta, parantamaan liikenneturvallisuutta, lisäämään joukkoliikenteen käyttöä, pyöräilyä ja jalankulkua sekä edistämään ilmasto- ja ympäristöpolitiikan tavoitteita.\nICT-ratkaisut voivat olla merkittävä tekijä tuotannon tai valmistuksen ympäristövaikutusten hallitsemisessa ja vähentämisessä. Erityisesti massatuotannossa pienetkin valinnat tilojen ilmastoinnissa tai lämmityksessä, toiminnan valvonnassa tai toimitusketjujen optimoinnissa tuovat merkittäviä taloudellisia ja ympäristöllisiä säästöjä.\nSähköiset palvelut fyysisiä energiatehokkaampia\nSähköiset palvelut voivat vaikuttaa myönteisesti hiilidioksidipäästöjen vähenemiseen, kun fyysiset tuotteet ja palvelut korvataan digitaalisilla. Tämä on seurausta esimerkiksi liikenteen, tulostamisen, varastoinnin tai jakelun välttämisestä.\nSähköiset julkiset palvelut ovat merkittävä edistys myös ympäristön kannalta.\nSuomen jätelainsäädäntö edellyttää, että sähkö- ja elektroniikkalaitteiden tuottaja järjestää markkinoille luovuttamistaan tuotteista syntyvän jätteen uudelleenkäytön ja jätehuollon sekä vastaa siitä aiheutuvista kustannuksista.\nHuomio oman toiminnan ympäristövaikutuksiin\nICT-alan oma energiankulutus on viime vuosina kasvanut, koska yhä useampi toimiala hyödyntää tietoliikennettä ja tietotekniikkaa yhä monipuolisemmin. Energiankulutukseen ja sen pienentämiseen kiinnitetään alan yrityksissä jatkuvasti huomiota, ja tästä kerrotaan yhteiskuntavastuuraporteissa.


Sivu 39, 41:sta\nLiittynyt: 1.6.2014 19:41\nRe: Kymco Agility\nAn7t1 kirjoitti: Mikä on vikana kymsossa kun ei lähde käyntiin. Kipinä tulee ja on hyvä.\nJa bensaa tulee ainakin kaasuttimelle saakka.\nEdelleen kaipaisin neuvoja. Tulppa vaihdettu ja kaasutin katsottu eikä ollut mitään, vaikkakin vuotaa bensaa kohokammien vierestä. Venat pitäis olla ok.\nEi edes lupaa polkemalla eikä sähköstartilla\nAlipaineletku tukossa ?\nMihin se 10A sulake Agilityssä menee joka on akun vieressä ?\nHeikosti tuntuu tietoa löytyvän, tässähän joutuu kohta itse alkaa selvittään\nLiittynyt: 23.10.2011 16:51\nMrt50 kirjoitti: Mihin se 10A sulake Agilityssä menee joka on akun vieressä ?\nSe on varasulake, paikka löytyy siitä cdi boksin läheltä.\nMinkä painoiset rullat tässä muuten on vakiona?\nhttp://www.virijavara.fi/kauppa/data/Va ... a_koot.pdf\nTänään olin ajalemassa normaalisti about 50km/h lasissa kaupungissa, kunnes yhtä äkkiä kymco hyytyy täysin ja ei vastaa kaasuun ollenkaan. Bensaa oli tankki pulollaan, joten siitä ei ole kiinni ja ei siis lähtenyt mitenkään polkemalla tai sähköllä.\nSulake oli palanut. Onko vika siis CDI-boksissa vai missä?\nMistä noita CDI-bokseja saa edullisesti agilityyn?\nLiittynyt: 26.5.2008 21:50\nElikkäs otsikon mukainen homma olis taas edessä (kun syksyllä jätin tekemättä kytkemisongelmien takia). Oon jo heittänyt pois vanhan mittariston, jolloin en näe mitkä ovat alkuperäisen bensamittarin johtojen värit ja mihin liitetään. Ostin joskus tuonlaisen mitaarin: [url]http://www.motonet.fi/fi/tuote/492168/Polttoainemittari-AG-2]http://www.motonet.fi/fi/tuote/492168/Polttoainemittari-AG-2[/url]\nJa tässä kytkentäkaavio:\nEli nyt teidän apuanne pyytäisin että saisin bensamittarin kytkettyä omaan skootteriin (kymco agility), eli minkä värinen mittarin piuha tulee skoden alkuperäiseen mittäriston johtoon kiinni?\nTiedän että tämän saa toimimaan omassa skoottrissa kun joskus näin semmoisen jollakin asennettuna samanlaiseen skdeen kun itselläni on, mutta en silloin kysynyt siltä henkilöltä että kuinka on asennettu ja nyt en edes muista kuka se oikein olikaan ;(\nLiittynyt: 2.12.2012 21:18\nPitääkö siitä variaattorin holkista nyt ottaa koko se paksumpi pää pois vai sorvata samanpaksuiseksi kun muu holkki?\nLiittynyt: 30.5.2014 12:19\nOnko tällä normaali Agilitylla ja Agility rs:llä mitä eroja? Ja helppoja viritysvinkkejä kaivataan!\nAn77i kirjoitti: Onko tällä normaali Agilitylla ja Agility rs:llä mitä eroja? Ja helppoja viritysvinkkejä kaivataan!\nKuvia katsomalla näet erot kaikkein parhaiten. Moottorit on molemmissa samat.\nKurit pois ja isompaa sylinteriä vakion tilalle.\nOnko startille omaa sulaketta ja mistä kannattas alottaa vian hakeminen ? Startti ei siis pyöri.\nMissäs päin skopaa näitä kureja on? Ite en oo näitten kanssa leikkiny ja pitäis muijan skopaan saada vähän vauhtia..\nTsekkaas tuolta alkajaisiksi: http://www.motot.net/wiki/Skoottereiden_kuristuksista\nKiitos, jotain tällästä koitinkin jo etsiä muttei osunut silmiin.\nIrroitin startin ja testasin sitä suoraan akkulaturilla, startti toimi kuten pitääkin. Katse kohdistui releeseen, mittasin että releelle tulee virtaa, mutta jostain syystä ei sieltä pois. Avasin releen joka oli sisältä täysin ruosteessa ja hapettunut kauttaaltaan, hioin kärjet jotta virta kulkee, mutta tästä huolimatta rele ei herännyt.\nKävin hakemassa Biltemasta uuden releen jonka jälkeen startti toimii kuin uusi. Kustannukset noin 3.50e\nLiittynyt: 24.9.2007 23:27\nAn77i kirjoitti: Missäs päin skopaa näitä kureja on? Ite en oo näitten kanssa leikkiny ja pitäis muijan skopaan saada vähän vauhtia..\nVariaattorin liukuholkissa on koroke, joka estää lautasten lähestymistä toisiinsa nähden ja siten hihnan nousemista tarpeeksi ylös. Holkki on 38mm pitkä eli ostat jostain normi kiinalaisen liukuholkin joka on about yhtä pitkä. Sisähalkaisija on 14mm ja ulko 20mm.\nSuoralla holkilla vehje menee alamäkeen n. 60km/h.\nCDI on rajoitettu niin, että kierrokset tyssää n. 7500rpm:ään. Alk.per, cdiboksin voi modifioida sahalla niin, että kierrokset riittää jonnekin 9000rpm:ään asti. Tämä + suoraholkki niin alamäkeen menee 70km/h.


siitä on hetki, kun viimeksi juteltiin, ja ajattelin että minun pitäisi selvittää pari asiaa, siksi kirjoitan tämän kirjeen sinulle.\nMuistatko mitä kerroin sinulle silloin, sen tapauksen? Minun täytyy tunnustaa, saatoin valehdella. Tai en ehkä valehdellut, ehkä suurentelin, tai ehkä ennemminkin abstrahoin kuin suurentelin joitakin kertomuksen käänteitä. Annoin juonen viedä mennessään, ja halusin vain muokata sitä vähän jännittävämmäksi, pieniä kosmeettisia muutoksia jotta tarinasta tulisi parempi ja minusta parempi kertoja. Jotta viehtyisit vetovoimastani, jotta katseesi pysyisi minussa ja tarttuisit tiukasti jokaiseen lausumaani sanaan, et kääntäisi päätäsi pois ja alkaisi muistella jonkun toisen kertomusta.\nEhkä minun pitää antaa esimerkki epätotuuksista, jos se auttaisi sinua muistamaan ja pysymään paremmin kärryillä.\nSanoin että se oli erityislaatuinen sininen, mutta se oli oikeasti suoraan tuubista, ultramariini, mutta jos oikein mietin, niin on se aika erityinen, syvä ja värikylläinen. Ehkä tämä ei ollut paras esimerkki.\nOkei, tässä toinen esimerkki, tapahtumapaikka, josta kerroin, se ei ole mikään oikea paikka. Tai ehkä ”ei mikään oikea” on huonosti sanottu, sillä kuka päättää milloin joku paikka on oikea? Minä ajattelin sitä paikkaa, kaikkia yksityiskohtia, muotoja ja värejä, ja siksi se on olemassa minussa ja myös sinussa, ja jos kerrot tarinan eteenpäin niin muutkin tuntevat sen paikan, jossa kaikki tapahtui.\nEhkä en sittenkään valehdellut tai liioitellut, nyt alan epäillä itseäni ja miten muistan asioita. Ehkä kaikki kävi juuri niin kuin kerroinkin sinulle? Ja mitä oikeastaan kerroin sinulle? Alkaa tuntua siltä, että tämä kirje ei ollut tarpeen, sillä jos totta puhutaan niin en ole koskaan väittänyt olevani rehellinen kertoja. Annoinko muka joskus ymmärtää, että sinun tulisi luottaa minuun, viestivätkö silmäni lämpimiä tunteita tai märkä kieleni, miten se liikkui suussani, tekikö se minusta uskottavamman? Etkö huomannut, kun kertomus vaihtui joka sanalla, eikö tuntunut siltä, että värit, miljöö, henkilöt olivat jollain tapaa karikatyyreja tai symboleja?\nSeuraavalla kerralla kun tapaamme kerron tarinalle jatkoa, mitä tapahtui seuraavana päivänä, mitä tapahtui paikalle, miten se mureni ja muutti muotoaan, et tule uskomaan minua, mutta se tapahtui, lupaan sinulle 🙂\nTales from the land of Oblivion käsittelee populaarikulttuuriin liittyviä teemoja, tarinankerrontaa kuvan ja maalauksen kautta niin metodina kuin sisältönäkin. Se kertoo myös, millaista on olla maalari, tarinallisuuden pyörittelystä työskennellessä, päätösten tekemisestä, poista, lisää, muuta, kadu, järjestä uudelleen. Repeat.\nNäyttelyä ovat tukeneet Svenska Litteratursällskapet, Taiteen edistämiskeskus ja Svenska Kulturfonden.


SILLÄ SIPULI: Kesäkurpitsavuoka\nKeittelin tuossa männäviikolla suuren kattilallisen jauhelihakastiketta, jota söimme useampana päivänä. Emme kuitenkaan samassa kyllästyttävässä muodossa, vaan ihan eri pukuihin puettuna. Osa taidettiin pakastaakin tulevia käyttöjä varten. Ensimmäisenä päivänä tomaattista jauhelihakastiketta haarukoitiin spagetin kanssa. Seuraavana päivänä Jukka kokosi kesäkurpitsavuoan niistä aineksista mitä jääkaapista löytyi. Kolmantena päivänä kastiketta lusikoitiin tilpehööverien kera tortillojen väliin. Arjen helpottaminen on monesti simppeliä ja helppoa.\nn. 1 kg tomaattipohjaista jauhelihakastiketta\nvajaa prk fetaa\nSiivuta kesäkurpitsat pitkittäin noin 5 mm ohuiksi levyiksi. Kokoa vuoka lasagnen tavoin laittamalla uunivuuan pohjalle kolmasosa jauhelihakastikkeesta. Peitä jauhelihakerros laittamalla kolmasosa kesäkurpitsalevyistä päälle. Murustele kolmasosa fetaa kesäkurpitsojen päälle. Tee kolme kerrosta ja päällimmäisen kesäkurpitsakerroksen päälle vain fetamuruja ja parmesan raastetta.\nLähettänyt Jukka klo 14.48\nTunnisteet: *jauheliha, *juusto, *kurpitsa\nkuinka pitkäksi aikaa se laitetaan uuniin?\nMerituuli 20. syyskuuta 2015 klo 19.24\nHyvä huomio Anonyymi! Kunnes juusto on kauniisti sulanut pinnalle. Olisko 15 minuuttia?


ILMAÄÄNENERISTÄVYYDEN MITTAUS JA LAADUNVARMISTUS RAKENNUSHANKKEESSA - Theseus\nILMAÄÄNENERISTÄVYYDEN MITTAUS JA LAADUNVARMISTUS RAKENNUSHANKKEESSA\nDouba, Sami (2018)\nTässä työssä käsitellään yleisesti ääniteknisten rakenteiden suunnittelua ja niiden toteutustapoja työmaalla. Lisäksi tutustutaan ääniteknisiin laadunvarmistuksen menetelmiin.\nTyössä käytiin läpi Karelia-ammattikorkeakoulun Tikkarinteen kampuksen D-talon terveydenhoitajien, oppilaitospapin, psykologin, opinto-ohjaajan ja opintokuraattorin työskentelytilojen sekä E-talon sisäliikuntasalin ja sen viereisten luokkatilojen välillä todettuja äänivuotoja.\nTyöskentelytiloissa on aiemmin suoritettu rakenteiden\nilmaääneneristävyysmittaus, jonka perusteella on päädytty korjaamaan työskentelytilojen väliovia. Korjaustoimenpiteiden jälkeen tiloihin on suoritettu uusi ilmaääneneristävyysmittaus. Kumpikin työskentelytiloissa suoritettu mittaus käytiin läpi ja tarkasteltiin korjaustoimenpiteiden vaikutusta rakenteiden ilmaääneneristävyyksiin. Käytiin läpi myös sisäliikuntasalissa aiemmin tehdyn ilmaääneneristävyysmittauksen tulokset.\nIlmaääneneristävyysmittausten ja viimeisimmän rakenteiden ilmaäänen vuotokohtia tutkivan mittauksen tulosten perusteella pystyttiin toteamaan, että rakenteiden jatkokorjaustoimenpiteille on tarvetta. Lisäksi voitiin todeta, että työskentelytilojen ja sisäliikuntasalin ääniteknisessä rakennesuunnittelussa ja rakenteiden toteutuksessa oli laadullisia puutteita, joilla on osuutta tiloista löytyneisiin äänivuotoihin.


Blastodermi - MUNANETTI\nViesti Kirjoittaja Maatikko » 14 Heinä 2010, 14:38\nOnko kukaan törmännyt tällaiseen? MTT:n maatiaiskanatiedotteessa 1/2009 https://portal.mtt.fi/portal/page/porta ... 202009.pdf on kuva. Avasin tänään munan (13 vrk), jossa oli just tuollainen ruikula. Verisuoni, jossa valkeaa kalvoa ympärillä. Sikiötä ei näkynyt.\nTämän munan kuori oli ohuen ja hohkaisen näköinen, ja ajattelin että ehkä kolmantena haudontapäivänä sattunut sähkökatko (munat jäähtyivät 27 asteeseen) saattoi vaikuttaa tällaiseen ohutkuoriseen munaan herkemmin. Toisaalta entä tuo sikiön puuttuminen?\nMTT sanoi myös, että tuollainen blastodermi voi tulla siitosmunien väärästä säilytyslämpötilasta. Lieneekö kyseessä sitten liian matala vai korkea lämpö?\nedit: ei 15, vaan 13 vrk.\nViimeksi muokannut Maatikko, 14 Heinä 2010, 18:12. Yhteensä muokattu 1 kertaa.\nViesti Kirjoittaja Karhurouva » 14 Heinä 2010, 17:50\nTuopa se onkin, siitosmunien säilyttäminen, mitä enemmän siitä hakee tietoa, sitä mahdottomammalta se tuntuu. Ei meillä ole tuollaista 13-18 asteen lämpötilaa näillä helteillä yhtään missään, enkä ymmärrä miten kummassa saa pidettyä ilmankosteuden noin korkeana (yli 75%).\nMiten muut ovat siitosmunia säilyttäneet? 5-6 päivää pitäisi varmaan kerätä, jos koneen meinaa suht täyteen saada.\nNimim.: Tilasinko koneen turhaan?\nViesti Kirjoittaja Suwitsu » 14 Heinä 2010, 18:01\nKarhurouva kirjoitti: Miten muut ovat siitosmunia säilyttäneet?\nMä en ole ollenkaan noudattanut suositusolosuhteita. Munat säilytän kanalassa jossa tällä hetkellä yli 25 astetta. Kääntelen kun muistan.. Viikonloppuna kuoriutui 18 munasta 18 tipua. Tietty näiden munien keräämisen aikaan ei ole näin kuuma ollut mutta yli tuon suosituslämpötilan reippaasti. Minä en usko noihin suosituksiin ollenkaan koska olen itse todennut että tulee niitä tipuja muutenkin (ja hyvin tuleekin kun kuoriutumisprosentti on täydet sata )\nViesti Kirjoittaja Maatikko » 14 Heinä 2010, 20:29\nToi on tosi masentavaa\nEiku siis piti sanoo, et hienoo, et on onnistunu noin hyvin.\nViesti Kirjoittaja maatiaiskukko » 16 Heinä 2010, 00:11\nKarhurouva kirjoitti: Tuopa se onkin, siitosmunien säilyttäminen, mitä enemmän siitä hakee tietoa, sitä mahdottomammalta se tuntuu. Ei meillä ole tuollaista 13-18 asteen lämpötilaa näillä helteillä yhtään missään, enkä ymmärrä miten kummassa saa pidettyä ilmankosteuden noin korkeana (yli 75%).\nItse säilytän siitosmunat (varsinkin lämpimillä keleillä) jääkaapissa. En ole huomannut, että se mitenkään huonontavasti olisi vaikuttanut prosentteihin.\nTuo kosteus on siksi syytä olla korkea, ettei muna kuivu säilytyksen aikana. Kuitenkin jos et niitä munia kerää aivan kahta viikkoa (tai ainakaan enempää) niin ei ne liikaa ehdi kuivua vaikka olisi kuivempikin säilytysaikainen ilmankosteus. Ja ainakin meillä on nyt helteillä hiuskosteusmittari näyttänyt huoneenlämmöissä n. 60%. (hautomakonelämpötilassahan se toki on sitten alhaisempi ellei lisää kosteutta). Kuivumisen näet helposti joko kelluttamalla munia tai läpivalaisemalla ja seuraamalla miten suuri se ilmatasku on munan tylpässä päässä. Juuri munitussa se on aivan mini, vanhemmassa (ja kuivassa säilytetyssä) munassa se on isompi.\nViesti Kirjoittaja Karhurouva » 16 Heinä 2010, 20:24\nNo nyt on ensimmäiset munat kerättynä, viileäkaapin vihanneslokerossa kostean pyyhkeen kera. Siellä saattaa tietysti aavistuksen liian kylmä välillä olla, mutta kosteus ainakin näyttäisi tällä hetkellä pysyvän. Aika näyttää miten käy.


Helppo jauheliha-riisi | Pääruoat | Reseptit – K-Ruoka\nPaistettu riisi valmistuu vaivattomasti puolivalmisteista ja jauhelihasta. Lisää chiliä maun mukaan. Noin 1,00€/annos.\n1rkl(18 g)K-Menu soijakastiketta\nPaista jauheliha öljyssä kuumassa wokpannussa. Mausta jauheliha suolalla ja lisää riisi-vihannessekoitus. Paista sekoittaen, kunnes riisi-vihannessekoitus on kypsää.\nK-Menu kiinalainen soijakastike 500ml\nSuihkonen ja traktori15.4.2020\nPitääkö olla vain k-menu kanamunaa vai voiko olla joku muu kananmuna?\nSuihkonen ja traktori, reseptissä voi käyttää myös muita kananmunia.\nPaljonhan tässä on kaloreita/100g?\n#eiainakaanmatikkanero, valitettavasti tällä hetkellä reseptien laatijilla ei ole mahdollisuutta laskea energiasisältöjä tai ravintoarvoja resepteille. Pahoittelut tästä, ja pyrimme korjaamaan ongelman mahdollisimman pian, jotta saisimme resepteistä jälleen näitä tietoja saataville.\nHyvää ja Edullista,Todella.!!!\nPakasteessa on jämäriisinyssyköitä ja murustettua jauhelihaa pieninä pussukoina. Niistä on helppo tehdä ao. riisi-jauhelihaseos. Ohje antoi vinkin vanhojen pikkupakasteiden käyttöön...kiva tietää,että kaupankin pakastealtaasta löytyy :)\nVarmaan voi itse keittää riisin ja lisätä herne-maissi-paprika -pussin riisi-vihannespussin tilalle.\nYks vaan, kyllä vain, voit hyvin keittää riisin myös itse.\nMitös tuohon voisi laittaa soijakastikkeen tilalle? Vai jättääkö vaan pois?\nJeppis, halutessasi voit jättää soijakastikkeen pois, mutta valmiista ruokaa kannattaa maistaa ja tarvittaessa lisätä hiukan suolaa.\nKyllä On ihania ruokia tässä tai näissäresepteissä, ihanan hyvää ruokaa jokaiselle jotakin.


Vietä kesä opiskellen! | Peduca ry\nVietä kesä opiskellen!\n13.5.2013 · by Peduca\t· in Peducan tiedotteet.\t·\nEtkö saanut kesätöitä? Oletko jäljessä opintoaikataulussa? Tai haluatko muuten vaan suorittaa opintoja myös kesällä? Avoimen yliopiston kesäopintojen ilmoittautumiset ovat nyt käynnissä!\nIlmoittautumiset kesäopintoihin on jaettu kahteen osaan sen mukaan, alkavatko opinnot alku- vai loppukesästä. Alkukesän opintoihin ilmoittautuminen on alkanut, loppukesän opintoihin ilmoittautuminen alkaa 3.6.–6.6. Opintoihin voi kuitenkin ilmoittautua niiden alkamiseen asti niin kauan kuin tilaa on!\nAlkukesän opinnot: ilmoittautuminen 13.5.–5.7. alkaviin opintoihin on alkanut porrastetusti oppiaineesta riippuen 15.4.–18.4.\nLoppukesän opinnot: ilmoittautuminen 23.7.–31.8. alkaviin opintoihin alkaa alla mainittuina päivinä klo 10:\nma 3.6. Oikeustieteelliset, bio- ja ympäristötieteelliset ja matemaattis-luonnontieteelliset opinnot\nti 4.6. Valtiotieteelliset ja humanistiset opinnot\nke 5.6. Käyttäytymistieteelliset opinnot\nto 6.6. Kielet ja teologiset opinnot\nKesäopinnot ilmaisia läsnäoleville perustutkinto-opiskelijoille\nKesäopetus on maksutonta Helsingin yliopiston läsnäoleville perustutkinto-opiskelijoille. Muille opintojen hinta on 10 euroa/opintopiste ja se maksetaan ilmoittautumisen yhteydessä verkkomaksuna.\nHelsingin yliopiston läsnäolevat perustutkinto-opiskelijat ilmoittautuvat muuten samoin kuin muutkin, mutta rastittavat ilmoittautumislomakkeeseen tiedon läsnäolosta. Tieto tarkistetaan automaattisesti WebOodista.\nEsi- ja alkuopetuksen perusopintoja\nOpinto-ohjelman kokonaisuudessaan löydät täältä.\nP.S. Myös kesällä suoritettujen opintojen perusteella voi nostaa opintotukea. Muistathan kuitenkin tarkistaa tulorajat.\nKoonnut: Netta Metsäaho. Lähde ja lisätietoja: Avoimen yliopiston verkkosivut.\n← Jäsentiedote 4/2013\nPeduca-lehti 1/2013 nyt luettavana myös verkossa →